Kutya Jehovha ikorona youchenjeri, inomeresa rugare noutano 
hwakanaka; zvose zviri zvipo zvaMwari, uye kunowedzera mufaro 
wavo kuna vanomuda. Mudzi wouchenjeri ndiko kutya Jehovha, 
uye matavi ako upenyu hurefu. MUPARIDZI 1:18,20 


Tarirai marudzi akare, muone; Kwakambovimba naJehovha here, 
akanyadziswa? Kana mumwe wakasara achitya, akasiyiwa here? 
Ndianiko waakazvidza, akamudana? Avo vanotya Jehovha 
havazotsauki Shoko rake; uye vanomuda vachachengeta nzira 
dzake. Vanotya Jehovha, vanotsvaka zvakanaka, zvinomufadza; 
uye avo vanomuda vachazadzwa nemurairo. Vanotya Jehovha 
vachagadzira mwoyo yavo, nokuzvininipisa pamberi pake. 
vachiti: Tichawira mumaoko aIshe, kwete mumaoko evanhu; 
nekuti sehukuru hwake, ndizvo zvakaitawo tsitsi dzake. 
MUPARIDZI 2:10,15-18 


Kutya Jehovha kunotangira kupiwa simba, asi hasha 
nokuzvikudza ndiko kupera kwazvo. Vanhu vakuru, nevatongi, 
nevane simba, vachakudzwa; kunyange zvakadaro hakuna 
mumwe wavo mukuru kupfuura anotya Jehovha. 
MUPARIDZI 10:21, 24 


Usatya hako, mwanakomana wangu, kuti tiri varombo; nekuti 
une fuma zhinji, kana ukatya Mwari, ukatsauka pazvivi zvose, 
ukaita zvinofadza pamberi pake. TOBIT 4:21 

Asi ityai Jehovha, mumushumire nechokwadi nemoyo yenyu yose, 
nekuti rangarirai zvinhu zvikuru zvaakakuitirai. 

1 SAMUERI 12:24 

Zvino huchenjeri hunobvepi? nzvimbo yenjere iripiko? 
Kumunhu akati, Tarira, kutya Jehovha, ndihwo uchenjeri; 

uye kubva pane zvakaipa ndiko kunzwisisa. JOBHO 28:20, 28 


Kutya Jehovha kwakanaka, kunogara nokusingaperi; 
Zvakatongwa naJehovha ndezvechokwadi, zvakarurama kwazvo 
kwazvo. PISAREMA 19:9 

Nyika yose ngaitye Jehovha; Vose vagere panyika ngavadedere 
pamberi pake. PISAREMA 33:8 

Ityai Jehovha, imwi vatsvene vake; nekuti vanomutya havana 
chavanoshaiwa. Uyai imwi vana, munditeerere; 

Ini ndichakudzidzisai kutya Jehovha. Ndoupi munhu anoda 
upenyu, Anoda mazuva mazhinji, kuti aone zvakanaka? Dzora 
rurimi rwako pane zvakaipa, nemiromo yako pakutaura 
zvinonyengera. Ibva pane zvakaipa uite zvakanaka; tsvaka rugare, 
urutevere. PISAREMA 34:9, 11-14 


Kutya Jehovha ndiko kutanga kouchenjeri; Vose vanoita mirairo 
yake vane njere dzakanaka; Kurumbidzwa kwake kunogara 
nokusingaperi. PISAREMA 111:10 


imwi munotya Jehovha, vimbai naJehovha; Ndiye mubatsiri wavo 
nenhovo yavo. Acharopafadza vanotya Jehovha, Vaduku 
navakuru vose. PISAREMA 1185:11, 13 


Vanotya Jehovha zvino ngavati, tsitsi dzake dzinogara 
nokusingaperi. PISAREMA 118:4 


Kunyange mutadzi akaita zvakaipa rune zana, akava namazuva 
mazhinji, kunyange zvakadaro ndinoziva zvirokwazvo kuti 
vanotya Mwari, vanotya pamberi pake, vachagara zvakanaka; 
asi akaipa haangagari zvakanaka, haangavi namazuva mazhinji, 
zvaakafanana nomumvuri; nekuti haatyi pamberi paMwari. 
MUPARIDZI 8:12-13 


Zvino shoko guru pazvose zvatanzwa, heri: Itya Mwari, 
uchengete mirairo yake; nekuti ndizvo aii g ipe a vanhu vose. 
nekuti Mwari achatonga basa rimwe nerimwe, pamwechete 
nezvose zvakavanzika, kunyange zvakanaka, kunyange zvakaipa. 
MUPARIDZI 12:13-14 


Jehovha akakudzwa; nokuti anogara kumusoro, akazadza Ziyoni 
nokururamisira nokururama. Panguva dzako pachava nokugarika 
nokuziva, nesimba rokuponeswa, nouchenjeri nezivo; 

kutya Jehovha ndiyo fuma yake. ISAYA 33:5-6 


Kudzai vanhu vose. Idai hama. Itya Mwari. Kudzai mambo. 

1 PETRO 2:17 

Achiti nenzwi guru: Ityai Mwari, mupe rumbidzo kwaari; nekuti 
nguva yekutonga kwake yasvika; namatai iye wakasika denga 
nenyika, negungwa, namatsime emvura. 


ZVAKAZARURWA 14:7 


Kutya Jehovha ndiko kuvamba kwezivo; Mapenzi anoshora 
uchenjeri nokurairirwa. ZVIREVO 1:7 


Usazviti ndakachenjera; Itya Jehovha ubve pane zvakaipa. 
Zvichava mushonga paguvhu rako Nemwongo pamafupa ako. 
ZVIREVO 3:7-8 

Kutya Jehovha ndiko kuvenga zvakaipa; Kuzvikudza namanyawi 
nenzira yakaipa, nomuromo unonyengedzera, ndinozvivenga. 
ZVIREVO 8:13 


Kutya Jehovha ndiwo mavambo ouchenjeri; uye kuziva Mutsvene 
ndidzo njere. ZVIREVO 9:10-11 


Kutya Jehovha kunowedzera mazuva; Asi makore owakaipa 
achatapudzwa. ZVIREVO 10:27 


Pakutya Jehovha pane simbiso kwazvo; Vana vake vachava 
noutiziro. Kutya Jehovha itsime roupenyu, Kuti munhu 
apukunyuke pamisungo yorufu. ZVIREVO 14:26-27 


Zviri nani kuva nezvishoma uchitya Jehovha, Pakuva nefuma 
zhinji nokutambudzwa. Kutya Jehovha kunodzidzisa uchenjeri; 
uye kuzvininipisa kunotangira kukudzwa. ZVIREVO 15:16,33 


Zvakaipa zvinodzikunurwa nenyasha nechokwadi; Nokutya 
Jehovha vanhu vanobva pane zvakaipa. ZVIREVO 16:6 


Kutya Jehovha kunoisa kuupenyu; haangashanyirwi nezvakaipa. 
ZVIREVO 19:23 


Kuzvininipisa nokutya Jehovha Ifuma nokukudzwa noupenyu. 
ZVIREVO 22:4 


moyo wako ngaurege kugodora vatadzi; Asi utye Jehovha mazuva 
ose. nekuti zvirokwazvo kune mugumo; nezvawakatarira 
hazvingaparadzwi. ZVIREVO 23:17-18 


akati kuvatongi, Chenjerai zvamunoita; nekuti hamutongeri 
vanhu imwi, asi Jehovha; iye anemi pakutonga kwenyu. 
Naizvozvo zvino kutya Jehovha ngakuve nemi; chenjerai, 
muzyiite; nekuti kuna Jehovha Mwari wedu hakuna zvakaipa, 
kana kutsaura vanhu, kana kugamuchira fufuro. 

2 MAKORONIKE 19:6-7 


